
1. VISPĀRĪGĀ INFORMĀCIJA

1.1. Iepirkuma identifikācijas numurs:
ŠN 2026/24

1.2. Iepirkuma procedūra: atklāts konkurss “Būvprojekta izstrāde, autoruzraudzība un būvdarbi VSAC ,,Latgale’’ filiālē ,,Kalkūni’’” (turpmāk – atklāts konkurss), kas tiek rīkots Publisko iepirkumu likuma (turpmāk – PIL) 8.panta pirmās daļas 1.punkta kārtībā, ievērojot 2017.gada 28.februāra Ministru kabineta noteikumu Nr. 107 “Iepirkumu procedūru un metu konkursa norises kārtība” (turpmāk – MK noteikumi) un citu publisko iepirkumu regulējošo normatīvo aktu prasības.

1.3. Informācija par Pasūtītāju:
	Pasūtītājs
	Valsts sabiedrība ar ierobežotu atbildību “Šampētera nams”

	Reģistrācijas Nr.
	50003000771

	Adrese:
	Ventspils iela 53-2, Rīga, LV-1002

	Tālrunis:
	+371 67808824

	E-pasts:
	info@sampeteranams.lv 

	Tīmekļvietne:
	www.sampeteranams.lv 

	Pircēja profils:
	https://www.eis.gov.lv/EKEIS/Supplier/Organizer/434 



1.4. Kontaktinformācija par iepirkumu: Indra Soldāne, tālr. Nr. +371 20603808, e-pasta adrese: iepirkumi@sampeteranams.lv. 
1.5. Piedāvājuma noformēšana un iesniegšana:
Piedāvājums jāiesniedz elektroniski Elektronisko iepirkumu sistēmas (turpmāk–EIS) e-konkursu apakšsistēmā, ievērojot šādas Pretendenta izvēles iespējas;
izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.6. Sagatavojot piedāvājumu, Pretendents ievēro, ka:
Prasītos dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu un reizē ar EIS parakstu.
Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā. 
Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta (5) daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus. 
Iesniegtie piedāvājumi, izņemot, ja Pretendents piedāvājumu atsauc, paliek Pasūtītāja īpašumā. 
Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
Pretendenta pieteikumu paraksta persona, kurai ir tiesības pārstāvēt Pretendentu vai tās pilnvarota persona. Pilnvara ir jāiesniedz kopā ar piedāvājumu.
Ja piedāvājumu iepirkumam iesniedz personu apvienība, visi apvienības dalībnieki paraksta gan pieteikumu, gan tehnisko, gan finanšu piedāvājumu. Gadījumā, ja pieteikumu, tehnisko un finanšu piedāvājumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku izdotu pilnvaru oriģināli vai to apliecinātas kopijas. 
Ja piedāvājumu iesniedz personu apvienība, piedāvājumā norāda personu, kura pārstāv personu apvienību, kā arī minētās personas atbildības apjomu. Šo informāciju ar parakstu apliecina visi personu apvienības dalībnieki. 
Pretendents sedz visus izdevumus, kas saistīti ar piedāvājuma sagatavošanu un iesniegšanu Pasūtītājam. Pasūtītājs neuzņemas atbildību par Pretendenta izmaksām piedāvājuma sagatavošanai un iesniegšanai neatkarīgi no iepirkuma rezultāta.       
1.7. Informācijas apmaiņas kārtība:
nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas Pasūtītāja pircēja profilā pie attiecīgā iepirkuma.
ieinteresētais piegādātājs EIS e-konkursu apakšsistēmā šī iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs[footnoteRef:2]. [2:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.] 

ja iepirkuma nolikumā tiek konstatētas pretrunas ar publisko iepirkumu regulējošo tiesību aktu prasībām, piemēro publisko iepirkumu regulējošo tiesību aktu nosacījumus;
iepirkuma komisija (turpmāk – komisija) un ieinteresētais piegādātājs vai Pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma ietvaros nav saistoša; 
paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās kā nolikuma saņēmēji, saņem uz norādītajām e-pasta adresēm. 
ja ieinteresētais piegādātājs ir laikus pieprasījis papildus informāciju, komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām;
Ieinteresētais piegādātājs jautājumus par atklāta konkursa nolikuma noteikumiem uzdod rakstiskā veidā, adresējot tos komisijai un iesniedz EIS e-konkursu apakšsistēmā, vai nosūtot tos elektroniski uz elektroniskā pasta adresi: iepirkumi@sampeteranams.lv 
1.8. Piedāvājuma iesniegšanas vieta, datums, laiks un kārtība:
Pretendents piedāvājumu iesniedz EIS e-konkursu apakšsistēmā, EIS sistēmā norādītajā termiņā. 
Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. 
Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam. 
Pasūtītājs līdz piedāvājumu iesniegšanas termiņa beigām var papildināt, izdarīt grozījumus atklāta konkursa dokumentos, ja tādējādi netiek būtiski mainītas tehniskās specifikācijas vai citas prasības, kvalifikācijas vai citas prasības.
Pasūtītājs ir tiesīgs pagarināt noteikto piedāvājumu iesniegšanas termiņu, publicējot paziņojumu par grozījumiem, iepirkuma procedūras izbeigšanu vai pārtraukšanu. Piedāvājumu iesniegšanas minimālais termiņš pēc dienas, kad paziņojumu par izmaiņām vai papildu informāciju iesniegts Iepirkumu uzraudzības birojam ir ne īsāks par septiņām dienām.
1.9. Piedāvājuma atvēršana:
Piedāvājumu atvēršanas sanāksme notiek EIS sistēmā norādītajā datumā un laikā, ievērojot normatīvajos aktos noteikto kārtību; 
Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā;
Piedāvājumu atvēršana ir uzskatāma par atklātu, jo piedāvājumu atvēršanas protokols pēc piedāvājumu atvēršanas tiks publicēts pircēja profilā.
1.10. Piedāvājuma derīguma termiņš:
Pretendenta iesniegtajam piedāvājumam jābūt derīgam, tas ir, saistošam pretendentam, līdz Līguma noslēgšanai, bet ne mazāk kā 6 (sešus) mēnešus, skaitot no piedāvājumu atvēršanas dienas.

2. INFORMĀCIJA PAR IEPIRKUMA PRIEKŠMETU
2.1. Iepirkuma priekšmets: Būvniecības ieceres dokumentācija (turpmāk – Būvprojekts), autoruzraudzība un būvdarbi ēkas energoefektivitātes paaugstināšanai un tās atjaunošanai, nodrošinot energosertifikāta pārskatā paredzēto energoefektivitātes rādītāju sasniegšanu un atbilstību Eiropas Savienības kohēzijas politikas programmas 2021. – 2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.4. pasākuma “Energoefektivitātes paaugstināšana valsts ēkās” īstenošanas noteikumiem, saskaņā ar Tehnisko specifikāciju (nolikuma 3.pielikums) un iepirkuma Līgumā (nolikuma 5.pielikums) noteiktajām prasībām un normatīvo aktu prasībām.
2.2. Iepirkuma nomenklatūra (CPV kodi): Galvenais CPV kods: 45200000-9 (Pilnīgas vai daļējas izbūves darbi un inženiertehniskie darbi); papildus CPV kods: 71000000-8 (Arhitektūras, būvniecības, inženiertehniskie un pārbaudes pakalpojumi); 71248000-8 (Projekta un dokumentācijas uzraudzība); 71242000-6 (Projekts un projektēšanas sagatavošana, tāmēšana).
Iepirkuma priekšmets nav sadalīts daļās, jo iepirkuma priekšmets paredz viena būvniecības objekta projektēšanu un būvdarbu veikšanu kā funkcionāli un tehniski vienotu procesu. Projektēšanas risinājumi ir tieši saistīti ar būvdarbu izpildi, tehnoloģiju izvēli, izmaksām un termiņiem, tādēļ viena līguma noslēgšana ar vienu izpildītāju nodrošina nepārtrauktu atbildību, efektīvāku risku pārvaldību un kvalitatīvu rezultātu.
2.3.      Paredzamā līgumsumma un izpildes laiks:

	Paredzamā līgumsumma euro bez PVN
	Iepirkuma līguma izpildes laiks
	Līguma izpildes vieta

	2 242 873,00
	līdz 2028. gada 31. decembrim
	VSAC “Latgale” filiāle “Kalkūni”, Komunālā iela 104, Kalkūni, Kalkūnes pagasts, Augšdaugavas novads, LV-5449



Pretendents drīkst iesniegt tikai vienu piedāvājumu par visu iepirkuma priekšmeta apjomu. Netiks izskatīti piedāvājumi, kurus pretendents būs sadalījis sīkāk.
Pretendents nevar iesniegt piedāvājuma variantus.
2.4. Izpildītājs pilnībā uzņemas atbildību un risku par visu būvprojekta izstrādei un būvdarbu veikšanai nepieciešamās izpētes darbu veikšanu un informācijas iegūšanu piedāvājuma sagatavošanas laikā. 
Iepirkums tiek veikts: “Eiropas Savienības kohēzijas politikas programmas 2021. –2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.4. pasākuma “Energoefektivitātes paaugstināšana valsts ēkās” projekts: “Energoefektivitātes paaugstināšanas pasākumi Valsts sociālās aprūpes centra "Latgale" filiālē "Kalkūni"’’. 
Objekta apskate.
Izvēloties iespēju veikt objekta apskati, Pretendenta pārstāvjiem jāsazinās ar kontaktpersonu, lai vienotos par objekta apskates laiku. Kontaktpersona – filiāles ,,Kalkūni’’ vadītājs Igors Seņkovičs, tālr. +37126230239 , e-pasts: igors.senkovics@vsaclatgale.gov.lv.
Objekta apskati veic Pretendenta pilnvarotā persona - piegādātāja likumiskais pārstāvis (piemēram, valdes loceklis, prokūrists) vai persona, kurai ir rakstveida pilnvara pārstāvēt ieinteresēto piegādātāju objekta apskatē.
Objekta apskates laikā Pretendenta pārstāvjiem tiek dota iespēja pārliecināties par visiem plānotā objekta izmēriem, novietojumu, tehnisko stāvokli, piekļūšanas iespējām darbu zonai (tai skaitā materiālu piegādes, glabāšanas un būvgružu izvešanas iespējām), būvdarbu zonas robežām un būvlaukuma vadības un sadzīves telpu izvietošanas iespējām, kā arī iespēju veidot pagaidu un pastāvīgos pieslēgumus elektroapgādes, vājstrāvas un ventilācijas tīkliem.

3. PRETENDENTAM IZVIRZĪTĀS PRASĪBAS, IESNIEDZAMIE DOKUMENTI
3.1. Atklātā konkursā var piedalīties piegādātāji PIL 1. panta 22. punkta izpratnē, kuri ir iesnieguši nolikumā minētos dokumentus. Piedalīšanās iepirkumā ir Pretendenta brīvas gribas izpausme.
3.2. Ja piedāvājumu iesniedz piegādātāju apvienība, tad atbilstību kvalifikācijas prasībām, pretendents kā piegādātāju apvienība var apliecināt kopumā. Ja pretendents iesniedz piedāvājumu kā piegādātāju apvienība, tad apvienības dalībniekiem ir jābūt atbildīgiem par iepirkuma līguma izpildi un jāpierāda pasūtītājam, ka to rīcībā būs nepieciešamie resursi, iesniedzot piegādātāju apvienības dalībnieku apliecinājumu vai vienošanos par sadarbību konkrētā līguma izpildē. 
3.3. Apliecinājumā vai vienošanās jāiekļauj šāda informācija:
3.3.1. piegādātāju apvienības nosaukums (kas ir arī pretendenta nosaukums) un apvienības faktiskā adrese;
3.3.2. piegādātāju apvienības dibināšanas mērķis un darbības (spēkā esamības) termiņš;
3.3.3. apliecinājums, ka piegādātāju apvienība un tās dalībnieku sastāvs paliks nemainīgs līdz atklāta konkursa beigām;
3. informācija par piegādātāju apvienības dalībnieku atbildību iepirkuma līguma izpildes gadījumā, norādot katra dalībnieka līguma darbu daļu un tās līgumcenu, atbildības apmēru, norādot atbildību par saimnieciskajām un finansiālajām darbībām;
3. informācija par piegādātāju apvienības vadošo dalībnieku un personu, kas apvienību pārstāv atklātā konkursā. Ja nav norādīta persona, kura pārstāv piegādātāju apvienību atklātā konkursā, tad visi piegādātāju apvienības dalībnieki paraksta pieteikumu atklātam konkursam;
3. pilnvarojumu dalībniekam, kurš tiesīgs rīkoties visu apvienības dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu;
3. apliecinājumu par to, ja apvienībai tiks piešķirtas līguma slēgšanas tiesības, tā 5 (piecu) darbdienu laikā no pasūtītāja nosūtītā uzaicinājuma parakstīt iepirkuma līgumu paziņošanas (saņemšanas) dienas pēc savas izvēles izveidos personālsabiedrību un reģistrēs Latvijas Republikas Uzņēmumu reģistra Komercreģistrā vai noslēgs sabiedrības līgumu, vienojoties par apvienības dalībnieku atbildības sadalījumu.
3.4. Lai pārliecinātos, ka uz Pretendentu, kuram būtu piešķiramas iepirkuma līguma slēgšanas tiesības, neattiecas PIL 42. panta otrajā daļā minētie Pretendentu izslēgšanas noteikumi, komisija iegūst informāciju PIL 42. pantā noteiktajā kārtībā. Šajā punktā minēto pārbaudi, komisija veic tikai Pretendentam, kuram būtu piešķiramas iepirkuma līguma slēgšanas tiesības. Gadījumā, ja uz pretendentu attiecas kāds no PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas gadījumiem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar šā panta noteikumiem. Uzticamības nodrošināšanai iesniegto pierādījumu vērtēšanu komisija veic saskaņā ar PIL 43.pantu.
3.5. PIL 42. panta otrajā daļā (1., 2., 3., 4., 5., 6., 7., 10., 11., 12., 13. un 14. punktā) minētie izslēgšanas nosacījumi attiecas uz jebkuru no personām, kas minētas PIL 42. panta 3.daļas 1., 2. un 3. punktā.
3.6. PIL 42. panta otrajā daļā (1., 2. un 3. punktā) minētie izslēgšanas nosacījumi attiecas uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē.
3.7. PIL 42. panta otrajā daļā (1., 2. un 11. punktā) minētie izslēgšanas nosacījumi attiecas uz pretendenta patieso labuma guvēju.
3.8. Kvalifikācijas prasības un iesniedzamie dokumenti:

	Nr.pk.
	Prasības                                 
	Iesniedzamie dokumenti                    

	3.8.1.
	Pretendenta apliecinājums par piedalīšanos atklātā konkursā, kas jāparaksta pretendenta pārstāvim ar pārstāvības tiesībām vai tā pilnvarotai personai.
	Pieteikums dalībai atklātā konkursā (nolikuma 1.pielikums).

	
	
	Pieteikumu par piedalīšanos atklātā konkursā paraksta Pretendenta pārstāvis ar pārstāvības tiesībām vai tā pilnvarotā persona.

	
	
	Gadījumā, ja pieteikumu un/vai piedāvājumu paraksta Pretendenta pilnvarotā persona, pieteikumam pievieno atbilstoši pilnvarojumu apliecinošu dokumentu

	
	
	Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara pieteikuma dalībai atklātā konkursā, oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

	3.8.2.
	Pretendents un tā norādītie apakšuzņēmēji spēkā esošajos normatīvajos aktos noteiktajos gadījumos un kārtībā ir reģistrēti Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.
	Pretendentu (personu apvienības dalībnieku, personālsabiedrības, personālsabiedrības biedru) un tā norādīto apakšuzņēmēju, kas reģistrēti Latvijas Republikas Uzņēmumu reģistra Komercreģistrā, reģistrācijas faktu komisija pārbauda Uzņēmumu reģistra tīmekļvietnē. 

	
	Ja Pretendents ir personu apvienība, tad šī prasība attiecināma uz katru personu apvienības dalībnieku.
	Pretendentiem (personu apvienības dalībniekiem, personālsabiedrībai, personālsabiedrības biedriem) un tā norādītiem apakšuzņēmējiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. 

	
	
	Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, vai norāda precīzu iestādes tīmekļa vietnes adresi, kur attiecīgu informāciju var pārbaudīt.

	3.8.3.
	Pretendents un tā norādītie apakšuzņēmēji, spēkā esošajos normatīvajos aktos noteiktajos gadījumos un kārtībā ir reģistrēti Latvijas Republikas Būvkomersantu reģistrā vai attiecīgajā profesionālās darbības reģistrācijas iestādē ārvalstīs.
	Pretendentu (piegādātāju apvienības dalībnieku, personālsabiedrības, personālsabiedrības biedru) un tā norādīto apakšuzņēmēju, kas reģistrēti un klasificēti  Latvijas Republikas Būvkomersantu reģistrā, reģistrācijas faktu komisija pārbauda Latvijas Republikas Būvkomersantu reģistra tīmekļvietnē https://bis.gov.lv/lv 
Ārvalstu pretendents uz piedāvājuma iesniegšanas brīdi var nebūt reģistrēts Latvijas Republikas Būvkomersantu reģistrā;
Ārvalstu pretendenta kvalifikācijai ir jāatbilst reģistrācijas vai pastāvīgās dzīvesvietas valsts normatīvo aktu prasībām noteiktu pakalpojumu sniegšanai (paredzēto darbu veikšanai). Līguma slēgšanas gadījumā ārvalstu komersantam ir pienākums veikt reģistrāciju Latvijas Republikas Būvkomersantu reģistrā, ciktāl tas konkrētā brīdī ir nepieciešams sekmīgai līguma izpildei.
Pretendents iesniedz dokumentu, kas apliecina attiecīgās valsts profesionālās darbības reģistrācijas faktu.
Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, vai norāda precīzu iestādes tīmekļa vietnes adresi, kur attiecīgu informāciju var pārbaudīt.

	BŪVPROJEKTA IZSTRĀDĀTĀJA – PRASĪBAS PRETENDENTAM

	3.8.4.
	Pretendentam iepriekšējo 5 (piecu) gadu (2021., 2022., 2023., 2024., 2025. un 2026. gads līdz piedāvājuma iesniegšanas dienai) laikā vai īsākā laika periodā, ja pretendents ir dibināts vēlāk, ir galvenā projektētāja* (būvprojekta izstrādātāja) pieredze vismaz viena būvprojekta (būvprojekts pilnā sastāvā, kam ir saņemta atzīme būvatļaujā par projektēšanas nosacījumu izpildi, paskaidrojuma raksts vai apliecinājuma karte, kam ir saņemta atzīme par būvniecības ieceres akceptu) izstrādē, kura ietvaros veikti vismaz vienas 2. vai 3. grupas** ēkas atjaunošanas, pārbūves vai jaunbūves būvniecības ieceres dokumentācijas izstrāde, un kur kopējā projektējamā platība ir ne mazāka par 2000 m2. 
Ārvalstu pretendentu gadījumā būvprojektam jābūt saskaņotam ārvalsts atbildīgajā institūcijā, ja to paredz attiecīgās ārvalsts normatīvie akti.

*Būvprojekta izstrādātājs ir uzņēmums, kurš noslēdzis līgumu ar pasūtītāju par būvprojekta izstrādi un iesniedz būvprojektu saskaņošanai būvvaldē.
**Ēku grupas tiek noteiktas saskaņā ar MK 2014. gada 19. augusta noteikumu Nr. 500 1. pielikumā noteikto.
	Pretendenta apstiprināts pieredzes saraksts saskaņā ar nolikuma 2. pielikumā pievienoto veidni, kas apliecina Pretendenta atbilstību nolikuma 3.8.4.punkta prasībām, klāt pievienojot:
· pieredzi apliecinošo dokumentu kopijas (tajā skaitā: būvatļaujas kopija ar būvvaldes atbildīgās amatpersonas atzīmi par projektēšanas nosacījumu izpildi vai cits dokuments, kas apliecina Pretendenta pieredzi);
· Pasūtītāju pozitīvas atsauksmes par izpildītiem projektēšanas pakalpojumiem; 
Ārvalstu pretendenti pieredzes apliecināšanai par projektēšanas nosacījumu izpildi projektēšanas darbiem*, kas veikti citā valstī, iesniedz dokumentus, kas atbilst attiecīgās valsts normatīvo aktu regulējumam.
*Ēku grupas tiek noteiktas saskaņā ar MK 2014. gada 19. augusta noteikumu Nr. 500 1. pielikumā noteikto.
Lai pārliecinātos par Pretendenta atbilstību, Pasūtītājam ir tiesības:
· pārliecināties par sniegto ziņu patiesumu (piemēram, vērsties pie atsauksmju sniedzējiem u.tml.);
· pieprasīt papildu informāciju, tajā skaitā dokumentus, kas pierāda Pretendenta atbilstību nolikuma prasībām un to, ka Pretendents ir veicis norādīto darbu.
Ja pieredze tiek apliecināta ar būvprojektu izstrādi ēkai/ēkām, kas atrodas citā valstī, Pretendentam jāpievieno dokumenti, kas apliecina un nepārprotami norāda, ka Pretendenta pieredze atbilst Nolikuma 3.8.4. punktā noteiktajām prasībām.

	BŪVDARBU VEICĒJS – PRASĪBAS PRETENDENTAM

	3.8.5.
	Pretendentam iepriekšējo 5 (piecu) gadu (2021., 2022., 2023., 2024., 2025. un 2026. gads līdz piedāvājuma iesniegšanas dienai) laikā vai īsākā laika periodā, ja pretendents ir dibināts vēlāk, ir galvenā būvdarbu veicēja pieredze vismaz vienas publiskas ēkas[footnoteRef:3] atjaunošanā, pārbūvē vai jaunas ēkas būvniecībā, kura ietvaros ir veikti ēkas 2. vai 3. grupas* ēkā, kur atjaunojamās, pārbūvējamās vai jaunbūves kopējā platība ir ne mazāka par 2000 m², nepārtraucot ēkas ekspluatāciju un Objekta pamatfunkcijas nodrošināšanu. [3:  Publiska ēka (termins šādā izpratnē tiks lietots arī turpmāk nolikumā) – ēka, kurā vairāk nekā 50% ēkas kopējās platības ir publiskas telpas vai telpas publiskas funkcijas nodrošināšanai (publiska telpa – sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi); telpas publisko funkciju nodrošināšanai – palīgtelpas, ar kuru palīdzību tiek nodrošinātas pamattelpu, proti, publisko telpu, darbība).] 

*Ēku grupas tiek noteiktas saskaņā ar MK 2014. gada 19. augusta noteikumu Nr. 500 1. pielikumā noteikto.

Būvdarbiem ir jābūt pilnībā pabeigtiem un būvēm ir jābūt pieņemtām ekspluatācijā uz piedāvājuma iesniegšanas dienu. 
	Pretendenta iesniedzamie dokumenti pieredzes apliecināšanai:
· Pretendenta sagatavots pieredzes apraksts saskaņā ar Nolikuma 2.pielikumā pievienoto veidni ,,Pretendenta pieredze”;
· dokumentus, kas apliecina ka objekts pieņemts ekspluatācijā;
· atsauksmes par kvalitatīvi un profesionāli veiktu darbu attiecībā uz pieredzes aprakstā norādītajiem projektiem;
citi dokumenti, kuri apliecina pretendenta pieredzes atbilstību Nolikuma 3.8.5. punktam.

	Pretendenta rīcībā ir šādi sertificēti speciālisti būvprojektēšanas jomā: 

	3.8.6.
	Būvprojekta vadītājs var būt būvspeciālists ar arhitekta prakses sertifikātu, vai arī būvspeciālists, kuram ir sertifikāts ēku konstrukciju projektēšanā.

Būvprojekta vadītājam iepriekšējo 5 (piecu) gadu (2021., 2022., 2023., 2024., 2025. un 2026. gads līdz piedāvājuma iesniegšanas dienai) laikā vai īsākā laika periodā, ir pieredze kā būvprojekta vadītajam projektēšanas darbos: 

1) vismaz vienas 2. vai 3. grupas** ēkas atjaunošanas, ēkas pārbūves vai jaunbūves būvniecības ieceres dokumentācijas izstrādē, kur  projektējamā platība ir ne mazāka par 2000 m2. 

Energoefektivitātes, ilgtspējas un vides prasību izpilde/ ievērošana:

2) ir pieredze energoefektīvu ēkas norobežojošo konstrukciju projektēšanā jaunbūvju un/vai ēku pārbūves un/vai ēku atjaunošanas projektos;
*Attiecībā uz atjaunošanas un/ vai pārbūves projektiem energoefektivitātes klasei jābūt uzlabotai (vai paredzētai uzlabot) vismaz par vienu pakāpi salīdzinājumā ar situāciju pirms atjaunošanas un/ vai pārbūves. Jābūt iekļautiem apkures sistēmas, ventilācijas un apgaismojuma uzlabojumiem (jaunbūves gadījumā to izbūvēm).

Pretendenta būvspeciālists ir nodrošinājis šī objekta autoruzraudzības darbus. Projektēšanas darbiem jābūt pabeigtiem un akceptētiem būvvaldē un pieņemtiem no pasūtītāja puses.

Ārvalstu Pretendentu gadījumā būvprojektam jābūt saskaņotam ārvalsts atbildīgajā institūcijā, ja to paredz attiecīgās ārvalsts normatīvie akti.

	Komisija pārbaudīs atklātā konkursā piesaistītā būvprojektu vadītāja sertifikāta spēkā esamību Būvniecības informācijas sistēmā (BIS) https://bis.gov.lv/lv. Jānorāda spēkā esošā sertifikāta numuru (nolikuma 2. pielikums). Ja informācija nav pieejama BIS, tad jāiesniedz sertifikāta kopija.
Pretendenta iesniedzamie dokumenti pieredzes apliecināšanai:
· speciālista sagatavots pieredzes apraksts saskaņā ar Nolikuma 2.pielikumā pievienoto veidni “Speciālista pieredze”;
· būvatļaujas kopija ar Būvvaldes atzīmi par projektēšanas nosacījumu izpildi, paskaidrojuma raksta kopija vai apliecinājuma kartes kopija, kam ir saņemta atzīme par būvniecības ieceres akceptu;
Ārvalstu pretendenti pieredzes apliecināšanai par projektēšanas nosacījumu izpildi projektēšanas darbiem*, kas veikti citā valstī, iesniedz dokumentus, kas atbilst attiecīgās valsts normatīvo aktu regulējumam;
*Ēku grupas tiek noteiktas saskaņā ar MK 2014. gada 19. augusta noteikumu Nr. 500 1. pielikumā noteikto.
· atsauksmes par kvalitatīvi un profesionāli veiktu darbu attiecībā uz pieredzes aprakstā norādītajiem projektiem;
· citi dokumenti, kuri apliecina speciālista pieredzes atbilstību Nolikuma 3.8.6. punktam;
· Speciālista parakstīts apliecinājums – speciālista apliecinājums par apņemšanos piedalīties līguma izpildē līguma noslēgšanas gadījumā, ja piedāvātais speciālists nav Pretendenta vai tā apakšuzņēmēja darbinieks (brīvā formā).

Ja pieredze tiek apliecināta ar būvprojektu izstrādi ēkai/ēkām, kas atrodas citā valstī, Pretendentam jāpievieno dokumenti, kas apliecina un nepārprotami norāda, ka Pretendenta pieredze atbilst 3.8.6. punktā noteiktajām prasībām.
Lai apliecinātu atbilstību energoefektivitātes, ilgtspējas un vides prasību izpildes/ ievērošanas prasībām, (Pretendentam jāiesniedz Nolikuma 2.pielikumā pievienoto veidni “Speciālista pieredze”):
informācija un atsauksmes, par attiecīgiem būvniecības līgumiem iepriekšējo 5 gadu laikā, kas ietvēruši pasūtītāja norādīto darbu īstenošanu un datus par rezultātiem, piemēram, energosertifikāts ar pārskatiem un projektēšanas dokumenti, kas to apliecina.

	3.8.7.
	Arhitektam uz piedāvājuma iesniegšanas brīdi ir spēkā esošs arhitekta prakses sertifikāts.
Arhitektam iepriekšējo 5 (piecu) gadu (2021., 2022., 2023., 2024., 2025. un 2026. gads līdz piedāvājuma iesniegšanas dienai) laikā vai īsākā laika periodā, kā arhitektam ir pieredze šādos projektēšanas darbos:
1) vismaz vienas 2. vai 3. grupas ēkas  atjaunošanas, ēkas pārbūves vai jaunbūves būvniecības ieceres dokumentācijas izstrādē, kur projektējamā platība ir ne mazāka par 2000 m²;

2) ir pieredze vienas jaunbūves vai ēkas pārbūves, atjaunošanas projektēšanā, kas ir sociālās aprūpes, dzīvojamā māja vai veselības aprūpes (medicīnas) iestāde.
Ārvalstu pretendentu gadījumā būvprojektam jābūt saskaņotam ārvalsts atbildīgajā institūcijā, ja to paredz attiecīgās ārvalsts normatīvie akti.
Būvprojekta vadītājs un arhitekts var būt viens un tas pats speciālists.
	Komisija pārbaudīs atklātā konkursā piesaistītā arhitekta sertifikāta spēkā esamību Būvniecības informācijas sistēmā (BIS) https://bis.gov.lv/lv. Jānorāda spēkā esošā sertifikāta numuru (nolikuma 2. pielikums). Ja informācija nav pieejama BIS, tad jāiesniedz sertifikāta kopija.
Pretendenta iesniedzamie dokumenti pieredzes apliecināšanai:
· speciālista sagatavots pieredzes apraksts saskaņā ar Nolikuma 2.pielikumā pievienoto veidni ,,Specialista pieredze”;
· būvatļaujas kopija ar Būvvaldes atzīmi par projektēšanas nosacījumu izpildi, paskaidrojuma raksta kopija vai apliecinājuma kartes kopija, kam ir saņemta atzīme par būvniecības ieceres akceptu;
Ārvalstu pretendenti pieredzes apliecināšanai par projektēšanas nosacījumu izpildi projektēšanas darbiem*, kas veikti citā valstī, iesniedz dokumentus, kas atbilst attiecīgās valsts normatīvo aktu regulējumam;
*Ēku grupas tiek noteiktas saskaņā ar MK 2014. gada 19. augusta noteikumu Nr. 500 1. pielikumā noteikto.
· atsauksmes par kvalitatīvi un profesionāli veiktu darbu attiecībā uz pieredzes aprakstā norādītajiem projektiem;
· citi dokumenti, kuri apliecina speciālista pieredzes atbilstību Nolikuma 3.8.7. punktam;
· speciālista parakstīts apliecinājums – speciālista apliecinājums par apņemšanos piedalīties līguma izpildē līguma noslēgšanas gadījumā, ja piedāvātais speciālists nav pretendenta vai tā apakšuzņēmēja darbinieks (brīvā formā).
Ja pieredze tiek apliecināta ar būvprojektu izstrādi ēkai/ēkām, kas atrodas citā valstī, Pretendentam jāpievieno dokumenti, kas apliecina un nepārprotami norāda, ka Pretendenta pieredze atbilst Nolikuma 3.8.7. punktā noteiktajām prasībām.

	3.8.8.
	Pretendentam jānodrošina, ka tā rīcībā ir šādi sertificēti speciālisti, kuri tiks iesaistīti līguma izpildē:
· vismaz 1 (viens) speciālists (projektētājs) siltumapgādes, ventilācijas un gaisa kondicionēšanas sistēmu projektēšanā;
· vismaz 1 (viens) speciālists (projektētājs) elektroietaišu projektēšanā (elektroietaišu projektēšanā (spriegums: līdz 1 kV);
	Komisija pārbaudīs atklātā konkursā piesaistīto speciālistu sertifikātu spēkā esamību Būvniecības informācijas sistēmā (BIS) https://bis.gov.lv/lv. 
Pretendenta iesniedzamie dokumenti pieredzes apliecināšanai:
· speciālistu saraksts, sertifikāta numurs (brīvā formā), ja informācija nav pieejama BIS, tad jāiesniedz attiecīgā sertifikāta kopija;
· speciālista parakstīts apliecinājums – speciālista apliecinājums par apņemšanos piedalīties līguma izpildē līguma noslēgšanas gadījumā, ja piedāvātais speciālists nav pretendenta vai tā apakšuzņēmēja darbinieks (brīvā formā).
Ārvalstu speciālistiem:
· Ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti un tas nav pieejams publiski).

	Kandidāta rīcībā ir šādi sertificēti / kvalificēti speciālisti[footnoteRef:4] būvdarbu vadīšanas jomā: [4:  Komisija Būvniecības informācijas sistēmā (www.bis.gov.lv) vai citās atbilstošās valsts informācijas sistēmās pārbaudīs katra kandidāta piedāvātā speciālista tiesības veikt attiecīgos darbus, ja šīs tiesības ir reģistrējamas sistēmā. Ja kandidāta piedāvātais speciālists nav sertificēts vai atestēts Latvijā, tad kandidātam jāiesniedz citas valsts atbilstošas institūcijas izsniegtu līdzvērtīgu dokumentu kopijas un to tulkojumi valsts valodā, kas ļauj pārliecināties par speciālista tiesībām sniegt attiecīgās jomas pakalpojumus.
Lai pārliecinātos par katra kandidāta piedāvātā speciālista atbilstību, Pasūtītājam ir tiesības pārliecināties par sniegto ziņu patiesumu (piemēram, vērsties pie atsauksmju sniedzējiem u.tml.), kā arī pieprasīt papildu informāciju, tajā skaitā dokumentus, kas pierāda kandidāta norādītā speciālista atbilstību kandidātu atlases nolikuma prasībām un to, ka tas ir veicis pieredzes sarakstā norādītos darbus.] 


	3.8.9.
	Atbildīgajam būvdarbu vadītājam uz piedāvājuma iesniegšanas brīdi ir spēkā esošs ēku būvdarbu vadītāja sertifikāts.

Atbildīgais būvdarbu vadītājs – sertificēts speciālists ēku būvdarbu vadīšanā, kuram iepriekšējo 5 (piecu) gadu (2021., 2022., 2023., 2024., 2025. un 2026. gads līdz piedāvājuma iesniegšanas dienai) laikā vai īsākā laika periodā, ja pretendents ir dibināts vēlāk, ir pieredze kā atbildīgajam būvdarbu vadītājam vismaz vienas ēkas atjaunošanā, pārbūvē vai jaunas ēkas būvniecībā, kura ietvaros būvdarbi ir  veikti ēkas 2. vai 3. grupas* ēkā, kur atjaunojamās, pārbūvējamās vai jaunbūves kopējā platība ir ne mazāka par 2000 m², nepārtraucot ēkas ekspluatāciju un Objekta pamatfunkcijas nodrošināšanu.
Energoefektivitātes, ilgtspējas un vides prasību izpilde/ ievērošana:
1) pieredze energoefektīvu ēkas norobežojošo konstrukciju būvdarbos jaunbūvju un/vai ēku atjaunošanas projektos;

*Attiecībā uz atjaunošanas un/ vai pārbūves projektiem energoefektivitātes klasei jābūt uzlabotai vismaz par vienu pakāpi salīdzinājumā ar situāciju pirms atjaunošanas un/ vai pārbūves. Jābūt iekļautiem apkures sistēmas, ventilācijas un apgaismojuma uzlabojumiem (jaunbūves gadījumā to izbūvēm). 
2) pieredze būvlaukuma atkritumu apsaimniekošanas plānu sekmīgā īstenošanā, maksimāli samazinot atkritumu apjomu, t.sk. arī zināšanas un pieredze nodrošinot atkritumu apstrādes iespējas ārpus būvlaukuma.
3) darbi ir pabeigti un objekts ir pieņemts ekspluatācijā.

Pretendents 1) – 3) apakšpunktā minētos nosacījumus var apliecināt viena vai vairāku līgumu ietvaros.

*Ēku grupas tiek noteiktas saskaņā ar MK 2014. gada 19. augusta noteikumu Nr. 500 1. pielikumā noteikto.
	Komisija pārbaudīs atklātā konkursā piesaistītā būvdarbu vadītāja sertifikāta spēkā esamību Būvniecības informācijas sistēmā (BIS) https://bis.gov.lv/lv. Jānorāda spēkā esošā sertifikāta numuru (nolikuma 2. pielikums). Ja informācija nav pieejama BIS, tad jāiesniedz sertifikāta kopija.
Ārvalstu personāla kvalifikācijai ir jāatbilst reģistrācijas vai pastāvīgās dzīvesvietas valsts normatīvo aktu prasībām noteiktu pakalpojumu sniegšanai (paredzēto darbu veikšanai). Pretendents iesniedz dokumentus, kuri apliecina personāla kvalifikāciju būvdarbu veikšanai.
Pretendenta iesniedzamie dokumenti pieredzes apliecināšanai:
· speciālista sagatavots pieredzes apraksts saskaņā ar Nolikuma 2.pielikumā pievienoto veidni ,,Specialista pieredze”;
· pieredzi apliecinoši dokumenti            (piemēram, atsauksme no pasūtītāja, saistību rakstu kopijas, aktu par būves pieņemšanu ekspluatācijā kopiju, būvatļaujas kopija ar Būvvaldes atzīmi par projektēšanas nosacījumu izpildi, paskaidrojuma raksta kopija vai apliecinājuma kartes kopija, kam ir saņemta atzīme par būvniecības ieceres akceptu;
Ārvalstu pretendenti pieredzes apliecināšanai par izpildītajiem darbiem, kas veikti citā valstī, iesniedz dokumentus, kas atbilst attiecīgās valsts normatīvo aktu regulējumam;
· citi dokumenti, kuri apliecina speciālista pieredzes atbilstību Nolikuma 3.8.9. punktam;
· speciālista parakstīts apliecinājums – speciālista apliecinājums par apņemšanos piedalīties līguma izpildē līguma noslēgšanas gadījumā, ja piedāvātais speciālists nav pretendenta vai tā apakšuzņēmēja darbinieks (brīvā formā).

Lai apliecinātu atbilstību energoefektivitātes, ilgtspējas un vides prasību izpildes/ ievērošanas prasībām, Pretendentam jāiesniedz:
· Pasūtītāja atsauksmes, vai citus dokumentus par iepriekšējo 5 (piecu) gadu laikā izpildītiem būvniecības līgumiem, kuru ietvaros veikti pasūtītāja noteiktie darbi, kā arī datus par sasniegtajiem rezultātiem un veikto mērījumu rādītājiem, piemēram, energosertifikāts ar pārskatiem un būvdarbu dokumenti, kas to apliecina.
· dokumentus (pieredzes apraksts, vai arī citi dokumenti), kas apliecina, ka speciālistam ir pieredze sekmīgā atkritumu apsaimniekošanas plānu īstenošanā.

	3.8.10.
	Pretendentam jānodrošina, ka tā rīcībā ir šādi sertificēti speciālisti, kuri tiks iesaistīti līguma izpildē:
a) Sertificēts speciālists elektroietaišu izbūves darbu vadīšanā līdz 1 kV;
b) Sertificēts speciālists elektronisko sakaru sistēmu un tīklu būvdarbu vadīšanā;
c) Sertificēts speciālists siltumapgādes, ventilācijas un gaisa kondicionēšanas sistēmu būvdarbu vadīšanā;
	Komisija pārbaudīs atklātā konkursā piesaistīto speciālistu sertifikātu spēkā esamību Būvniecības informācijas sistēmā (BIS) https://bis.gov.lv/lv. 
Pretendenta iesniedzamie dokumenti pieredzes apliecināšanai:
· speciālista parakstīts apliecinājums – speciālista apliecinājums par apņemšanos piedalīties līguma izpildē līguma noslēgšanas gadījumā, ja piedāvātais speciālists nav pretendenta vai tā apakšuzņēmēja darbinieks (brīvā formā).
	Pretendentiem jāņem vērā, ka iepirkumā paredzēto darbu veikšanai nepieciešamo speciālistu loks var būt plašāks par kvalifikācijas prasībās izvirzīto, attiecīgi tie pēc vēlēšanās sarakstu var papildināt, uzrādot arī citu iesaistīto personālu, kas nepieciešams objektā paredzēto darbu veikšanai.
Ārvalstu speciālistiem:
Ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti un tas nav pieejams publiski).

	                                    Citas prasības

	3.8.11.
	Pretendenta rīcībā ir kvalificēti speciālisti, lai nodrošinātu kvalitatīvu un savlaicīga līguma izpildi.
Pretendentam ir jānodrošina darba aizsardzības prasības atbilstoši Darba aizsardzības likumam, kā arī spēkā esošiem normatīvajiem aktiem.
Pretendents apliecina, ka iepirkuma līguma slēgšanas tiesību piešķiršanas gadījumā tiks noslēgts būvspeciālista/-u un būvdarbu veicēja profesionālās civiltiesiskās atbildības apdrošināšanas līgums Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā.
	Pretendenta apliecinājums par to ka tiks ievērota 3.8.11. punktā noteiktā izpilde (iekļauts nolikuma 1.pielikumā “Pieteikums”).

	
	[bookmark: _Hlk212039459]Lai apliecinātu, ka, veicot saimniecisko darbību pēc 2022.gada 24 februāra pretendents neizmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam); neveic darbības, kas tieši vai netieši atbalsta minēto valstu industriju; saistību izpildē neiesaista personas, kuras pēc minētā datuma turpina apmeklēt minētās valstis, jābūt pretendenta apliecinājumam par šādu materiālu, iekārtu, līdzekļu vai inventāru un personu neesamību, kā arī par darbību, kas tieši vai netieši atbalsta minēto valstu industriju, neveikšanu.
	Jāiesniedz apliecinājums ka, veicot saimniecisko darbību pēc 2022.gada 24 februāra pretendents neizmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam); neveic darbības, kas tieši vai netieši atbalsta minēto valstu industriju; saistību izpildē neiesaista personas, kuras pēc minētā datuma turpina apmeklēt minētās valstis.



3.9. [bookmark: _Toc354217996]Piedāvājuma nodrošinājums:
3.9.1. Pretendentam kopā ar piedāvājumu ir jāiesniedz no savas puses neatsaucams piedāvājuma nodrošinājums kā bankas garantija vai apdrošināšanas polise, un tam jābūt spēkā no piedāvājuma iesniegšanas termiņa beigām 6 (seši) mēneši. Piedāvājuma nodrošinājuma apmērs ir: 
· [bookmark: _Hlk222393965]20 000,00 EUR (divdesmit tūkstoši eiro, 00 centi);
3.9.2. Piedāvājuma nodrošinājumu izsniedz Latvijas Republikā vai citā Eiropas Savienības dalībvalstī reģistrēta komercbanka vai apdrošināšanas sabiedrība, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, un tam ir jāatbilst nolikuma 6.pielikumam “Piedāvājuma nodrošinājums”. Pretendents kā piedāvājumu nodrošinājumu ir tiesīgs ieskaitīt 3.9.1.apakšpunktā minēto naudas summu VSIA “Šampētera nams”, reģ. Nr. 50003000771, bankas kontā AS “Swedbank”, konta Nr. LV36HABA0001401055645. Maksājuma mērķis: piedāvājuma nodrošinājums iepirkumā “Būvprojekta izstrāde, autoruzraudzība un būvdarbi VSAC ,,Latgale’’ filiālē ,,Kalkūni’’”, identifikācijas Nr. ŠN 2026/24, un piedāvājumam jāpievieno maksājuma dokumenta oriģināls.
3.9.3. Līdz ar piedāvājuma nodrošinājumu pretendents iesniedz maksājuma dokumentu par Bankas garantijas izsniegšanas komisijas samaksu vai Apdrošināšanas sabiedrības polises prēmijas samaksu.
3.9.4. Kopā ar piedāvājumu (elektroniski) jāiesniedz ar drošu elektronisko parakstu parakstīts piedāvājuma nodrošinājums un atklāta konkursa nolikuma 3.9.3.punktā minētais maksājuma dokuments. Dokumenti iesniedzami EIS sistēmā, kopā ar piedāvājumu.
3.9.5. Piedāvājuma nodrošinājumam ir jābūt spēkā līdz īsākajam no šādiem termiņiem: 
a) nolikuma noteiktajā piedāvājuma nodrošinājuma spēkā esības termiņā; 
b) līdz dienai, kad pretendents, kura piedāvājums izraudzīts saskaņā ar piedāvājuma izvēles kritēriju pēc iepirkuma līguma noslēgšanas saskaņā ar iepirkuma līguma noteikumiem iesniedz saistību izpildes nodrošinājumu, attiecībā uz šo personu piedāvājuma nodrošinājums ir spēkā līdz dienai, kad tā iesniedz šādu līguma nodrošinājumu;
3.9.6. Nodrošinājuma devējs izmaksā Pasūtītājam piedāvājuma nodrošinājuma summu, ja:
a) Pretendents atsauc savu piedāvājumu, kamēr ir spēkā piedāvājuma nodrošinājums;
b) izraudzītais Pretendents nav iesniedzis Pasūtītājam saistību izpildes nodrošinājumu saskaņā ar līguma noteikumiem;
c) izraudzītais Pretendents neparaksta Līgumu 10 (desmit) darbdienu laikā no Pasūtītāja uzaicinājuma nosūtīšanas dienas. 
3.9.7. Ja pretendents piedāvājuma nodrošinājumu ir ieskaitījis Pasūtītāja kontā un pretendentam rodas tiesības to saņemt, tad Pasūtītājs piedāvājuma nodrošinājumu atmaksā pēc pretendenta rakstiska pieprasījuma.
3.9.8. Piedāvājuma nodrošinājumu pretendentam netiek atdots, ja iestājas kāds no Nolikuma 3.9.6.apakšpunktā minētajiem nosacījumiem.

4. NOSACĪJUMI ĀRVALSTU SPECIĀLISTU PIESAISTEI
4.1. [bookmark: _Hlk152296393][bookmark: _Hlk121214229]Ja būvdarbu vadītājs un arhitekts, kā arī būvprojekta vadītājs un/vai projektētājs, ir persona, kuras mītnes valsts ir Eiropas Savienības dalībvalsts  vai Eiropas Brīvās tirdzniecības asociācijas dalībvalsts un kuras sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice), tad tā kvalifikācijai jāatbilst speciālista reģistrācijas valsts prasībām attiecīgo darbu veikšanai. Pretendentam pirms līguma noslēgšanas būs jāiesniedz:
Dokumenti vai to kopijas, kas apliecina speciālista kvalifikāciju mītnes valstī un šo dokumentu tulkojums latviešu valodā.
Pierādījumus, ka par speciālistu normatīvajos aktos noteiktajā kārtībā atzīšanas institūcijai ir iesniegta deklarācija par īslaicīgu profesionālo pakalpojumu sniegšanu Latvijas Republikā reglamentētā profesijā.
Atzīšanas institūcijas izsniegtā atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems (attiecināms tikai uz būvprojekta vadītāju un projektētājiem, savukārt, minētais nav attiecināms uz ārvalsts speciālistu, kam saskaņā ar nolikuma prasībām ir spēkā esošs arhitekta prakses sertifikāts).
4.2. Ja būvdarbu vadītājs un arhitekts, būvprojekta vadītājs un/vai projektētājs ir no ārvalsts, kas nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, tad pretendentam ir jānodrošina, ka speciālistam uz līguma noslēgšanas brīdi būs Latvijas Republikā spēkā esošs būvprakses sertifikāts attiecīgajā jomā un ka līdz līguma noslēgšanas brīdim, speciālists būs saņēmis Latvijas Republikā spēkā esošu attiecīgās jomas sertifikātu.

5. EIROPAS VIENOTAIS IEPIRKUMA PROCEDŪRAS DOKUMENTS
5.1. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 eiro no iepirkuma līguma vērtības. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku. Aizpildot Eiropas vienoto iepirkuma procedūras dokumenta veidlapu, pretendents aizpilda šādas daļas: I daļa “Informācija par iepirkuma procedūru un līgumslēdzēju iestādi vai līgumslēdzēju subjektu”, III daļa “Izslēgšanas iemesli” un IV daļa “Atlases kritēriji”.
5.2. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
5.3. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstību pretendentu atlases prasībām, kas noteiktas paziņojumā par līgumu vai iepirkuma procedūras dokumentos, komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām. 
5.4. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, un tā pieejama: http://espd.eis.gov.lv/.

6. TEHNISKAIS PIEDĀVĀJUMS
6.1. Tehniskā specifikācija (3.pielikums). Pretendentam jāizvērtē ar pietiekamu rūpību, lai Pretendents, parakstot iepirkuma līgumu, varētu apliecināt, ka savā piedāvājumā iekļauti visi darbi, materiāli, darba samaksa, atlīdzība (tai skaitā tehniskajā specifikācijā neiekļautie), kuri nepieciešami pilnīgai paredzēto darbu veikšanai, lai nodrošinātu Būvprojekta izstrādi un to autoruzraudzību un nodošanu Pasūtītājam iepirkuma līgumā noteiktajā termiņā. 
6.2. Darbu (būvdarbu, pielietoto materiālu, konstrukciju un tehnoloģiju) minimālais garantijas termiņš ir 60 (sešdesmit) kalendāra mēneši, skaitot no dienas, kurā Darbi tiek nodoti Pasūtītājam.

7. FINANŠU PIEDĀVĀJUMS
7.1. Finanšu piedāvājumu sagatavo atbilstoši Nolikumam pievienotajai Finanšu piedāvājuma formai (Nolikuma 4. pielikums).
7.2. Finanšu piedāvājuma pozīcija Nr. 5 “Vadības automatizācijas sistēmas (VAS) izbūve” un pozīcija Nr. 7.2 “Dzesēšanas sistēmas izbūve” ir Pasūtītāja izvēles pozīcijas.
7.3. Finansējuma nepietiekamības gadījumā Pasūtītājs ir tiesīgs lemt par vienas vai abu minēto izvēles pozīciju neiekļaušanu līguma izpildes apjomā.
7.4. Šādā gadījumā piedāvājumu salīdzināšanai un saimnieciski izdevīgākā piedāvājuma noteikšanai visu vērtējamo pretendentu finanšu piedāvājumi tiek pārrēķināti pēc vienādas metodikas, no katra pretendenta kopējās piedāvātās līgumcenas atskaitot attiecīgās izvēles pozīcijas cenu, kas norādīta konkrētā pretendenta finanšu piedāvājumā.
7.5. Pretendentam finanšu piedāvājumā ir jānorāda cena par visām finanšu piedāvājuma pozīcijām, tostarp arī par izvēles pozīcijām Nr. 5 un Nr. 7.2. Izvēles pozīciju neiekļaušana līguma izpildes apjomā nemaina pārējās iepirkuma priekšmeta, tehniskās specifikācijas un līguma izpildes prasības.
7.6. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sasniegtu Tehniskajās specifikācijās noteikto mērķi un izpildītu noteiktos darbus. Pasūtītājs nemaksās nekādus pretendenta papildu izdevumus, kas nebūs iekļauti finanšu piedāvājumā norādītajā cenā.
7.7. Finanšu piedāvājumā visas cenas norāda eiro (EUR) bez pievienotās vērtības nodokļa. Visas cenas ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.

8. PIEDĀVĀJUMU VĒRTĒŠANA UN PIEDĀVĀJUMU IZVĒLE
8.1. Piedāvājuma vērtēšanas pamatnoteikumi
8.1.1. Komisija piedāvājumu vērtēšanu veic slēgtās sēdēs šādā kārtībā: – Piedāvājuma nodrošinājuma pārbaude, Tehniskā piedāvājuma pārbaude, Finanšu piedāvājumu pārbaude un Saimnieciski izdevīgākā piedāvājuma noteikšana.
8.1.2. Gadījumā ja Pretendents nav iesniedzis piedāvājumu nodrošinājumu, tā piedāvājums tiek noraidīts.
8.1.3. Piedāvājumu noformējuma pārbaudi un kvalifikācijas prasību pārbaudi, komisija veiks tikai tam Pretendentam, kuram būtu piešķiramas līguma slēgšanas tiesības.
8.2. Tehniskā piedāvājuma pārbaude
8.2.1. Komisija izskata visu Pretendentu iesniegtos Tehniskos piedāvājumus, atbilstoši nolikuma un nolikuma 3.pielikumā izvirzītajām prasībām un Pretendenta iesniegtajiem dokumentiem. Konstatējot neatbilstību, komisija vērtēs to nozīmību.
8.2.2. Ja komisija konstatē, ka Pretendents Tehnisko piedāvājumu nav iesniedzis, komisija Pretendenta piedāvājumu tālāk nevērtē.
8.2.3. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota Tehniskajā piedāvājumā iekļautā informācija.
8.2.4. Ja Tehniskais piedāvājums iesniegts, Pretendenta piedāvājums tiek virzīts finanšu piedāvājuma vērtēšanai.
8.3. Finanšu piedāvājuma atbilstības pārbaude
8.3.1. Vērtējot finanšu piedāvājumu, komisija pārbauda, vai pretendenta iesniegtais finanšu piedāvājums atbilst Nolikuma 7.punktā noteiktajām prasībām.
8.3.2. Ja piedāvājums nav atbilstošs iepirkuma dokumentos norādītajām tehnisko specifikāciju prasībām un līguma izpildē sasniedzamajam mērķim, darbu kvalitātei vai arī pretendents paredz samazināt veicamos Darbus vai paredzēto kvalitāti vai neietver visas paredzamās izmaksas, komisija lemj par piedāvājuma noraidīšanu.
8.3.3. Vērtējot finanšu piedāvājumu, komisija pārbauda, vai finanšu piedāvājumā un tā pielikumos nav pieļautas aritmētiskas kļūdas.
8.3.4. Ja komisija pretendenta iesniegtajā finanšu piedāvājumā vai tā pielikumos konstatē aritmētiskas kļūdas, komisija veic aritmētisko kļūdu labojumu un par konstatētajam aritmētiskajam kļūdām informē Pretendentu pie paziņojumiem par  līguma slēgšanas tiesību piešķiršanu.
8.3.5. Turpmākajā piedāvājumu vērtēšanā piedāvājumiem, kuros ir konstatētas aritmētiskās kļūdas, komisija ņem vērā laboto finanšu piedāvājumu un tā pielikumus.
8.3.6. Komisija pārbauda, vai saņemtie piedāvājumi nav nepamatoti lēti, ievērojot PIL 53.pantā noteikto kārtību.
8.4. Saimnieciski izdevīgākā piedāvājuma noteikšana
8.4.1. Komisija veic Saimnieciski izdevīgāka piedāvājuma noteikšanu, piešķirot punktu skaitu piedāvājumam kopumā.
8.4.2. Saimnieciski izdevīgākā piedāvājuma noteikšana katrai daļai atsevišķi:
	Vērtēšanas kritērijs
	Vērtēšanas kritērija nosaukums
	Vērtējums          (max punktu skaits)
	Kritērija apraksts

	A
	Piedāvātā kopējā līgumcena EUR bez PVN:
(kopējā līgumcena: Būvprojekta izstrādes piedāvāta līgumcena, autoruzraudzības piedāvātā līgumcena un būvdarbu piedāvātā līgumcena)
	80
	Katra piedāvājuma līgumcenu (A) aprēķina pēc formulas:
A = 80 x (Ax : Ay), kur
A – pretendenta iegūtais punktu skaits;
80– maksimālais iegūstamais punktu skaits par šo kritēriju;
Ax –zemākā piedāvātā kopējā līgumcena;
Ay – vērtējamā piedāvājuma kopējā cena.

	B
	Pretendenta piesaistītā būvprojekta vadītāja pieredze

Būvprojekta vadītājam iepriekšējo 5 (piecu) gadu (2021., 2022., 2023., 2024., 2025. un 2026. gads līdz piedāvājuma iesniegšanas dienai) laikā vai īsākā laika periodā, ir pieredze kā būvprojekta vadītajam projektēšanas darbos: 

1) vismaz vienas 2. vai 3. grupas** ēkas atjaunošanas, ēkas pārbūves vai jaunbūves būvniecības ieceres dokumentācijas izstrādē, kur  projektējamā platība ir ne mazāka par 3000 m2. 

Pretendenta būvspeciālists ir nodrošinājis šī objekta autoruzraudzības darbus. Projektēšanas darbiem jābūt pabeigtiem un akceptētiem būvvaldē un pieņemtiem no pasūtītāja puses.

Ārvalstu Pretendentu gadījumā būvprojektam jābūt saskaņotam ārvalsts atbildīgajā institūcijā, ja to paredz attiecīgās ārvalsts normatīvie akti.

Pretendents pieredzes apliecināšanai iesniedz pieredzes aprakstu saskaņā ar Nolikuma 2.pielikumā pievienoto veidni “Speciālista pieredze”, atsauksmi, darbu pieņemšanas nodošanas aktu, vai citu dokumentu, pēc kura Pasūtītājs var pārliecināties par pieredzes atbilstību noteiktajām prasībām.

Ārvalstu pretendenti pieredzes apliecināšanai par projektēšanas nosacījumu izpildi projektēšanas darbiem*, kas veikti citā valstī, iesniedz dokumentus, kas atbilst attiecīgās valsts normatīvo aktu regulējumam;
*Ēku grupas tiek noteiktas saskaņā ar MK 2014. gada 19. augusta noteikumu Nr. 500 1. pielikumā noteikto.
	5
	Kritērijā (B) katrs Pretendents saņem punktus šādā kārtībā:

5 punkti – tiek piešķirti piedāvājumam, kurā Pretendenta  norādītā pieredze atbilst  8.4.2. punkta B apakšpukta nosacījumiem.

Punkti netiek piešķirti, ja pretendenta pieredze iegūta objektos, kuros atjaunojamās, pārbūvējamās vai jaunbūves kopējā platība ir mazāka par 3000 m²

	C
	Pretendenta piesaistītajam atbildīgajam būvdarbu vadītājam kā atbildīgajam būvdarbu vadītājam iepriekšējo 5 (piecu) gadu (2021., 2022., 2023., 2024., 2025. un 2026.gads līdz piedāvājuma iesniegšanas dienai) laikā vai īsākā laika periodā, ja pretendents ir dibināts vēlāk, ir pieredze 

1) vismaz vienas ēkas atjaunošanā, pārbūvē vai jaunas ēkas būvniecībā, kura ietvaros būvdarbi ir  veikti ēkas 2. vai 3. grupas* ēkā, kur atjaunojamās, pārbūvējamās vai jaunbūves kopējā platība ir ne mazāka par 3000 m², nepārtraucot ēkas ekspluatāciju un Objekta pamatfunkcijas nodrošināšanu.
2) darbi ir pabeigti un objekts ir pieņemts ekspluatācijā.

*Ēku grupas tiek noteiktas saskaņā ar MK 2014. gada 19. augusta noteikumu Nr. 500 1. pielikumā noteikto.

Pretendents 1) – 2) apakšpunktā minētos nosacījumus var apliecināt viena vai vairāku līgumu ietvaros.

Pretendents pieredzes apliecināšanai iesniedz pieredzes aprakstu saskaņā ar Nolikuma 2.pielikumā pievienoto veidni “Speciālista pieredze”, atsauksmi, darbu pieņemšanas nodošanas aktu, vai citu dokumentu, pēc kura Pasūtītājs var pārliecināties par pieredzes atbilstību noteiktajām prasībām.
	5
	Kritērijā (C) katrs Pretendents saņem punktus šādā kārtībā:

5 punkti – tiek piešķirti piedāvājumam, kurā pretendenta  norādītā pieredze atbilst 8.4.2. punkta C apakšpunkta nosacījumiem

Punkti netiek piešķirti, ja pretendenta pieredze iegūta objektos, kuros atjaunojamās, pārbūvējamās vai jaunbūves kopējā platība ir mazāka par 3000 m²

	D
	Pretendenta piedāvātais garantijas termiņš būvdarbiem ir lielāks nekā 5 (pieci) gadi nolikumā noteiktais minimālais garantijas periods (pilni gadi). 


	10
	Kritērijā (D) katrs Pretendents saņem punktus šādā kārtībā:
0 punkti - ja piedāvātais garantijas laiks ir 5 gadi, 
 5 punkti - ja piedāvātais garantijas laiks ir 6 – 9 gadi, 
10 punkti - ja piedāvātais garantijas laiks ir 10 gadi.

	Maksimālais iespējamais punktu skaits (V)
	100
	V= A+B+C+D




8.4.3. Par saimnieciski visizdevīgāko piedāvājumu katrā daļā tiks atzīts piedāvājums, kurš ieguvis visaugstāko punktu skaitu. Maksimālais iespējamais punktu skaits ir 100 punkti. Iegūtais punktu skaits tiek aprēķināts ar precizitāti 2 (divas) zīmes aiz komata.
8.4.4. Gadījumā, ja Pretendentiem, kuri ieguvuši augstāko punktu skaitu ir vienāds punktu skaits, tad izšķirošais piedāvājuma izvēles kritērijs  tiek noteikts kritērijs A - “Piedāvātā kopējā līgumcena EUR bez PVN”, proti, līguma slēgšanas tiesības tiek piešķirtas tam Pretendentam, kurš šajā kritērijā būs ieguvis lielāku punktu skaitu.
8.4.5. Pretendents, kurš ieguvis augstāko punktu skaitu, tiek virzīts nākošajam posmam – piedāvājumu noformējuma pārbaudei un kvalifikācijas prasību pārbaudei.

8.5. Piedāvājuma noformējuma pārbaude
Komisija pārbauda vai Pretendenta iesniegtais piedāvājums atbilst nolikuma 1.5. punktā noteiktajām prasībām.
Ja piedāvājums neatbilst kādai no piedāvājumu noformējuma prasībām, komisija lemj par šī piedāvājuma tālāku izskatīšanu.

8.6. Pretendenta kvalifikācijas pārbaude
8.6.1. Pretendentu kvalifikācijas pārbaudē komisija pārbauda Pretendenta atbilstību Nolikuma 3.8. punktā noteiktajām kvalifikācijas prasībām un pēc Pretendenta iesniegtajiem dokumentiem un informācijas publiskajās datu bāzēs.
8.6.2. Ja iesniegtajos dokumentos ietvertā informācija par Pretendenta kvalifikāciju ir neskaidra vai nepilnīga, komisija pieprasa, lai Pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem.
8.6.3. Ja Pretendenta kvalifikācija neatbilst Nolikuma 3.8. punktā noteiktajām prasībām, komisija lemj par piedāvājuma noraidīšanu.
8.6.4. Pretendents tiek izslēgts no turpmākās dalības atklātā konkursā un piedāvājums netiek tālāk izvērtēts, ja komisija konstatē, ka Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju.
8.6.5. Gadījumā, ja Pretendents, kuram piešķiramas līguma slēgšanas tiesības, tiek noraidīts “Pretendenta kvalifikācijas pārbaudes posmā”, tad komisija virza kvalifikācijas pārbaudē nākamo Pretendentu, kurš ieguvis augstāko punktu skaitu, saskaņā ar 8.4 punktā noteikto aprēķinu un vērtēšanas kārtību.

9. LĒMUMA PIEŅEMŠANA PAR LĪGUMA SLĒGŠANAS TIESĪBU PIEŠĶIRŠANU
9.1. Komisija par Pretendentu, kuram būtu piešķiramas līguma slēgšanas tiesības atzīst Pretendentu, kurš atbilst visām Nolikuma prasībām un ir iesniedzis saimnieciski visizdevīgāko piedāvājumu.
9.2. Komisija pārbauda, vai Pretendentam, kuram būtu piešķiramas līguma slēgšanas tiesības, nav konstatējami PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētie izslēgšanas iemesli. Pārbaude tiek veikta PIL 42.pantā noteiktajā kārtībā. Pretendents tiek izslēgts no dalības atklātā konkursā, ja uz to attiecas PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktie izslēgšanas iemesli. Minētie izslēgšanas iemesli ir attiecināmi arī uz PIL 42.panta trešajā daļā minētajām personām minētajā normā noteiktajā apjomā.
9.3. Komisija neizslēdz Pretendentu no dalības iepirkuma procedūrā PIL 42.panta ceturtajā daļā noteiktajos gadījumos.
9.4. Ja komisija konstatē, ka Pretendents būtu izslēdzams no dalības iepirkuma procedūrā, pamatojoties uz PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, komisija dod Pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina Pretendenta uzticamību saskaņā ar šā panta noteikumiem. Uzticamības nodrošināšanai iesniegto pierādījumu vērtēšanu komisija veic saskaņā ar PIL 43.pantu.
9.5. Pasūtītājs izslēdz Pretendentu no dalības atklātā konkursā PIL 42. panta otrās daļas 1., 2., 3., 4., 5. vai 6. punktā minēto iemeslu dēļ, pamatojoties uz informāciju, kuru tas iegūst saskaņā ar PIL 42.panta piektajā daļā noteikto kārtību.
9.6. Komisija izslēdz Pretendentu no turpmākas dalības iepirkumā, ja pastāv Starptautisko un Latvijas Republikas nacionālo sankciju likuma 11.1 panta izslēgšanas iemesls. Lai pārbaudītu, vai Pretendents nav izslēdzams no iepirkuma, komisija veic meklēšanu sankciju sarakstos un citas darbības atbilstoši kompetento institūciju publicētām vadlīnijām, metodikām, skaidrojumiem.
9.7. Komisija izslēdz Pretendentu no turpmākas dalības iepirkumā, ja Pretendents Līguma Darbu izpildē paredz izmantot būvizstrādājumus, kuru izcelsmes vai ražošanas valsts ir Krievijas Federācija vai Baltkrievijas Republika.
9.8. Lai komisija pārbaudītu, vai uz ārvalstī reģistrētu Pretendentu, kuram piešķiramas līguma slēgšanas tiesības, neattiecas Starptautisko un Latvijas Republikas nacionālo sankciju likumā  noteiktās sankcijas, Pretendentam 10 (desmit) darbdienu laikā no attiecīga pieprasījuma saņemšanas ir jāiesniedz ārvalsts kompetentas institūcijas izziņu (-as), kas atspoguļo aktuālo informāciju par Pretendenta amatpersonām – valdes vai padomes locekļiem, patiesā labuma guvējiem, pārstāvēttiesīgajām personām vai prokūristiem vai personām, kuras ir pilnvarotas pārstāvēt Pretendentu darbībās, kas saistītas ar filiāli. Ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
9.9. Ja atklātā konkursā nav iesniegti piedāvājumi, vai iesniegti konkursa prasībām neatbilstoši piedāvājumi, komisija var pieņemt lēmumu izbeigt konkursu un 3 (trīs) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam (turpmāk – IUB) paziņojumu par iepirkuma pārtraukšanu.

10. IEPIRKUMA LĪGUMS
10.1. Lēmumu par atklātā konkursa rezultātiem komisija pretendentiem paziņo rakstiski 3 (trīs) darbdienu laikā pēc dienas, kad komisija ir pieņēmusi lēmumu par atklāta konkursa rezultātiem, nosūtot Pretendentam rakstveida paziņojumu par Līguma slēgšanas tiesību piešķiršanu un izvietojot informāciju VSIA “Šampētera nams” pircēja profilā https://www.eis.gov.lv/EKEIS/Supplier/Organizer/434.
10.2. Pretendentam, kuram piešķirtas Līguma slēgšanas tiesības, Līgums jāparaksta 10 (desmit) darbdienu laikā no Pasūtītāja uzaicinājuma nosūtīšanas dienas.
10.3. Ja atklāta konkursa uzvarētājs bez attaisnojoša iemesla 10 (desmit) darbdienu laikā pēc PIL 60.panta sestajā daļā minētā nogaidīšanas termiņa beigām, atsakās slēgt iepirkuma līgumu ar pasūtītāju, vai atklāta konkursa uzvarētājs atsauc savu piedāvājumu vai personu apvienība 15 (piecpadsmit) darbdienu laikā pēc tam kad stājies spēkā komisijas lēmums par līguma slēgšanas tiesību piešķiršanu, neizveidojas atbilstoši noteiktam juridiskam statusam (pilnsabiedrība) vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, komisija ir tiesīga izvēlēties pretendentu, kurš nākamais piedāvājis saimnieciski visizdevīgāko piedāvājumu.
10.4. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, komisija pieņem lēmumu pārtraukt iepirkuma procedūru, neizvēloties nevienu piedāvājumu.
10.5. Iepirkuma Līguma redakcijā var tikt veikti grozījumi, ievērojot Publisko iepirkuma likuma 61.panta noteikumus.

11. KOMISIJAS TIESĪBAS UN PIENĀKUMI
11.1. Komisija darbojas saskaņā ar šo nolikumu, PIL un citiem publiskos iepirkumus regulējošiem normatīvajiem aktiem.
11.2. Komisijas sēdes vada komisijas priekšsēdētājs. Priekšsēdētāja prombūtnes laikā komisijas priekšsēdētāja pienākumus pilda komisijas priekšsēdētāja vietnieks.
11.3. Komisijas sēdes var notikt, ja tajās piedalās vismaz divas trešdaļas no komisijas locekļiem atbilstoši PIL 26.panta pirmajā daļā noteiktajam.
11.4. Komisijas lēmumi tiek pieņemti sēdes laikā, atklāti balsojot. Lēmums ir pieņemts, ja par to balso vairākums no sēdē klātesošajiem komisijas locekļiem. Ja balsis sadalās līdzīgi, tad izšķirošā ir komisijas priekšsēdētāja balss.
11.5. Komisijai ir tiesības:
11.5.1. lemt par Pretendenta noraidīšanu, par piedāvājuma tālāku neizskatīšanu un noraidīšanu šajā nolikumā minētajos gadījumos;
11.5.2. labot finanšu piedāvājumos konstatētās aritmētiskās kļūdas;
11.5.3. pieaicināt atzinuma sniegšanai ekspertu (-us);
11.5.4. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams Pretendenta un tā piedāvājuma izvērtēšanai, kā arī lūgt, lai kompetenta persona izskaidro dokumentus, kas iesniegti komisijai;
11.5.5. uzdot Pretendentam jautājumus par piedāvājumā ietvertās informācijas paskaidrošanu un pieprasīt citu informāciju no Pretendenta, ja tas nepieciešams piedāvājuma izvērtēšanai. Ja komisijai radušās šaubas par iesniegtās dokumenta kopijas autentiskumu, tai tiesības pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju;
11.5.6. jebkurā brīdī pārtraukt atklātu konkursu, ja tam ir objektīvs pamatojums;
11.5.7. neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas Pretendenta likumīgās komerciālās intereses vai godīgas konkurences noteikumi.
11.6. Komisijai ir pienākums:
11.6.1. nodrošināt iepirkuma norisi un dokumentēšanu;
11.6.2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
11.6.3. sniegt informāciju par iepirkumu PIL noteiktajos gadījumos un kārtībā;
11.6.4. vērtēt Pretendentus un to iesniegtos piedāvājumus saskaņā ar PIL, nolikumu, tehnisko specifikāciju, tehnisko piedāvājumu un finanšu piedāvājumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu;
11.6.5. informēt Pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā ievietoto informāciju ir konstatēts, ka Pretendentam vai personālsabiedrības biedram, ja Pretendents ir personālsabiedrība, vai Pretendenta norādītajam apakšuzņēmējam, kurš veiks projektēšanas darbus, un /vai būvdarbus, kura sniedzamo pakalpojumu vērtība ir vismaz 10 000 eiro vai  Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, piedāvājuma iesniegšanas termiņa pēdējā dienā vai dienā, kad pieņemts lēmums par iespējamu Līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro;
11.6.6. konstatējot, ka apakšuzņēmējs, kurš veiks projektēšanas darbus vai būvdarbus un kura veicamo būvdarbu vai sniedzamo pakalpojumu vērtība ir vismaz 10 000 eiro, vai persona, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētajiem izslēgšanas gadījumiem, pieprasīt, lai Pretendents nomaina attiecīgo personu;
11.6.7. laikā no piedāvājumu iesniegšanas dienas līdz to atvēršanas brīdim nesniegt informāciju par citu piedāvājumu esamību;
11.6.8. piedāvājumu vērtēšanas laikā līdz rezultātu paziņošanai nesniegt informāciju par vērtēšanas procesu;
11.6.9. veikt citas darbības, kas izriet no PIL un nolikuma, kā arī citiem normatīvajiem aktiem.

12. PRETENDENTA TIESĪBAS UN PIENĀKUMI
12.1. Piedalīšanās iepirkumā ir pretendentu brīvas gribas izpausme. Iesniedzot piedāvājumu dalībai atklātā konkursā, pretendents pieņem un apņemas ievērot visus iepirkuma dokumentu noteikumus.
12.2. [bookmark: _Hlk135984168]Atbilstoši Publisko iepirkumu likuma 46.panta ceturtajai daļai pretendents var balstīties uz citu personu iespējām. Tādā gadījumā pretendentam ir jāpierāda, ka līguma izpildē viņa rīcībā būs attiecīgie resursi un/vai norādītā persona līguma izpildē piedalīsies attiecīgo darbu izpildē, iesniedzot šo personu apliecinājumu vai vienošanos, vai citu līdzvērtīgu dokumentu un detalizētu skaidrojumu. Piegādātāju apvienībām ir jāiesniedz detalizētu skaidrojumu par katra tās dalībnieka nodrošināmiem resursiem un veicamiem darbiem līguma izpildē.
12.3. Pretendents iepirkuma piedāvājumā norāda visus paredzētos apakšuzņēmējus un to apakšuzņēmējus, kā arī izpildei nododamās līguma daļas un kopējo vērtību, ko nosaka atbilstoši Publisko iepirkumu likuma 63.panta otrajai daļai.
12.4. Atbilstoši Publisko iepirkumu likuma 40.panta trešajai un ceturtajai daļai pretendentam ir tiesības pieprasīt un saņemt vispārpieejamo informāciju (dokumentu atvasinājumus), iesniedzot (atsūtot) par to atbilstošu pieprasījumu (iesniegumu).
12.5. Pretendentam līdz līguma noslēgšanai ir tiesības atsaukt piedāvājumu, iesniedzot iesniegumu par piedāvājuma atsaukšanu.
12.6. Pretendentam ir pienākums pārliecināties, ka visi nolikumā prasītie dokumenti un informācija ir iekļauti piedāvājumā, kā arī par to, vai nav attiecināms kāds no Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem izslēgšanas iemesliem, ievērojot arī šī likuma 43.pantu.
12.7. Ieinteresētajam piegādātājam ir pienākums pieprasīt iepirkumu komisijai papildinformāciju vai iepirkuma dokumentu skaidrojumu, ja dokumenti vai tajos iekļautās prasības nav skaidri saprotamas un/vai ja iepirkuma dokumentu atsevišķās sadaļās iekļautās ziņas ir pretrunā vai ir nepietiekamas piedāvājuma sagatavošanai. 
12.8. Ieinteresētajam piegādātājam sagatavojot piedāvājumu, ir pienākums EIS pie attiecīgā iepirkuma dokumentiem iepazīties ar iepirkuma laikā veikto saraksti - saņemtajiem jautājumiem un uz tiem sniegtajām atbildēm, precizēto, grozīto iepirkuma dokumentāciju, kā arī citu publicēto informāciju. 
12.9. Pretendentam ir pienākums sniegt patiesu informāciju (ziņas).
12.10. Atbilstoši Publisko iepirkumu likuma 41.panta piektajā un sestajā daļā noteiktajam pretendentam ir pienākums pēc iepirkumu komisijas pieprasījuma izskaidrot savu piedāvājumu, uzrādot dokumentu oriģinālus, iesniegt prasītos dokumentus, informāciju. Pretendentam ir tiesības izskaidrot vai papildināt piedāvājumā esošu informāciju, bet nav tiesību grozīt iesniegtā piedāvājuma saturu.
12.11. Pretendentam ir pienākums segt visus izdevumus, kas saistīti ar piedāvājuma sagatavošanu un iesniegšanu.
12.12. Pretendentam ir pienākums līguma darbus veikt atbilstoši iepirkuma dokumentu prasībām un piedāvājumā norādītajam. 
12.13. Pretendentam ir citas iepirkuma dokumentos un Publisko iepirkumu likumā noteiktās tiesības un pienākumi.
12.14. Saskaņā ar Publisko iepirkumu likuma 68.pantu personai ir tiesības iesniegt iesniegumu Iepirkumu uzraudzības birojā par pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkumu, vai pasūtītāja vai iepirkumu komisijas darbību iepirkuma laikā.

13. NOLIKUMA PIELIKUMI
13.1. Nolikumam pievienoti šādi pielikumi:

1.pielikums – Pieteikums dalībai atklātā konkursā;
2.pielikums – Pretendenta un speciālistu pieredzes apraksts;
3.pielikums – Tehniskā specifikācija;
4.pielikums – Finanšu piedāvājums
5.pielikums – Līguma projekts;
6.pielikums – Piedāvājuma nodrošinājums (forma).

